
Linnavara tasuta kasutusse andmine

1. Asjaolud ja menetluse käik

Narva Linnavalitsuse Kultuuriosakonda laekus kiri Legiar OÜ-lt, milles paluti luba anda tasuta kasutusse Narva Pähklimäe Gümnaasiumi territooriumil aadressil Pähklimäe 3, Narva asuv laohoone.

Ruumi pindala                 16,8 m²

Arvestuslik üüritasu         332,65 krooni kuus 

OÜ Legiar osutab teist aastat järjest Narva Pähklimäe Gümnaasiumi kõrval asuva skeitpargi teenindamise teenuseid. Firma pakub kasutada antud hoonet spordiinventari hoidmiseks spordiala edasise arengu eesmärgiga. Käesoleval ajal antud hoone on tühi ja vajab remonti. OÜ Legiar on nõus teostada hoone remonttöid omal kulul. Linnavara seisundi parandamine koostöös skeitpargi teenindamise teenuseid pakkuva firmaga on linna huvides. 
Antud küsimus oli vaadatud läbi Narva Linnavalitsuse linnavarakomisjoni 09.07.2008.a. istungil, protokoll nr 7. Komisjoni otsusel esitab Narva Linnavalitsuse Kultuuriosakond antud küsimuse Narva Linnavalitsuse istungile korralduse vastuvõtmiseks.
2. Õiguslikud alused

Vastavalt Narva Linnavolikogu 17.03.2005.a määrusega nr 14/52 vastuvõetud „Linnavara kasutusse andmise korra” punktidele 5, 5.1, 5.1.2, 7.2, 7.2.6, 46, 46.4 võib linnavara Narva Linnavalitsuse korraldusega anda tasuta või tavalisest madalama tasu eest kasutusse avaliku enampakkumiseta või eelläbirääkimisteta pakkumiseta linna huvidest tulenevatel juhtudel.
3. Otsus

Anda OÜ-le Legiar, registrikood 11130800, tasuta kasutusse Narva Pähklimäe Gümnaasiumi territooriumil aadressil Pähklimäe 3, Narva asuv laohoone pindalaga       16,8 m² lao korraldamiseks.

4. Rakendussätted
4.1 Käesolev korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

